SURSE USR a decis să meargă în negocierile cu PLUS pentru listele de candidați la locale cu raportul de 3 la 1 – la trei candidați USR, unul de la PLUS

USR a decis, sâmbătă, să meargă în negocierile cu PLUS pentru listele de candidați la alegerile locale cu raportul de 3 la 1, adică la trei candidați USR să fie unul de la PLUS, au declarat pentru G4Media.ro surse din USR.

Potrivit acestora, decizia USR se bazează pe raportul de forțe reflectat în ultimele sondaje de opinie și are în vedere stabilirea listelor de candidați pentru consiliile locale și județene. În cazul candidaților pentru primării, aceștia vor fi stabiliți pe baza competiției interne.

Poziția USR va trebui negociată însă cu PLUS.

Alianța USR PLUS a decis să aibă candidați comuni la alegerile locale. În cazul candidaților pentru primării, în fiecare localitate cele două partide își desemnează câte un candidat. Din competiția internă dintre cei doi, alianța va stabili candidatul comun pentru fiecare primărie.

Foto: Inquam Photos / Octav Ganea